b'\n_START_ARTICLE_\nKako sem se jaz likal\n_START_SECTION_\nO delu\n_START_PARAGRAPH_\nKako sem se jaz likal je avtobiografija Ale\xc5\xa1ovca, ki ga je \xc5\xbealostna, nesre\xc4\x8dna usoda spremljala vse \xc5\xbeivljenje, saj ga je literarna zgodovina "zatajila". V delu opisuje svojo \xc5\xbeivljenjsko pot.\n_START_SECTION_\nVsebina\n_START_PARAGRAPH_\nV poglavju V \xc5\xa1olo avtor pripoveduje o u\xc4\x8ditelju, ki je ob svojem prihodu v razred molil in u\xc4\x8denci so molili za njim. Kaplan jih je u\xc4\x8dil kr\xc5\xa1\xc4\x8danskega nauka. U\xc4\x8ditelj je govoril slovensko slabo, dobro pa je govoril nem\xc5\xa1ko. Jakoba je vpra\xc5\xa1al, kaj je njegov o\xc4\x8de. Odgovoril mu je v nem\xc5\xa1\xc4\x8dini, vendar ni pravilno izgovoril. U\xc4\x8ditelj ga je popravil in mu povedal, da naj pove o\xc4\x8detu, kako se prav pove. Ko je Jakob pri\xc5\xa1el domov, je o\xc4\x8detu povedal, da ni\xc4\x8d ne zna, in od takrat naprej je imel u\xc4\x8ditelj toliko pravic do njega kakor njegovi star\xc5\xa1i. V \xc5\xa1oli je vladala stroga disciplina. Nekega dne, ko je veliko u\xc4\x8dencev manjkalo, je u\xc4\x8ditelj povedal, da naj prisotni ostalim povedo, da \xc4\x8de ne pridejo v \xc5\xa1olo, bodo kaznovani. Jakob je v \xc5\xa1olo hodil le zato, da mu ni bilo treba delati in pomagati o\xc4\x8detu, druga\xc4\x8de pa se ni rad u\xc4\x8dil, edino kr\xc5\xa1\xc4\x8danski nauk mu je bil zanimiv. Ta situacija pa se je spremenila, ko enkrat pri pouku ni bil pozoren in ni znal odgovoriti na u\xc4\x8diteljevo vpra\xc5\xa1anje. U\xc4\x8ditelj mu je povedal, da ni\xc4\x8d ne zna, da ga je kaplan hvalil, vendar temu ni tako. Povedal mu je tudi, da ga ne bo nikoli ve\xc4\x8d ni\xc4\x8d vpra\xc5\xa1al, \xc4\x8de ne bo pazljiv. Jakoba je bilo sram pred samim sabo, zato se je odlo\xc4\x8dil, da bo bolj sodeloval pri pouku in da bo priden. Naslednji dan je od\xc5\xa1el v \xc5\xa1olo brez malice. Med odmorom za kosilo je bil la\xc4\x8den, so\xc5\xa1olka Franica, \xc5\xbeupanova h\xc4\x8di, mu je obljubila, da bo sko\xc4\x8dila domov in da mu bo prinesla kos kruha. V tem \xc4\x8dasu pa mu je mati prinesla hrano, da se je nasitil. Franici je povedal, da ne bo ve\xc4\x8d nikoli tepen in okregan, saj bo sedel pri miru in se u\xc4\x8dil. Jakob se je res pobolj\xc5\xa1al in od u\xc4\x8ditelja dobival pohvale. Postal je\xc2\xa0\xc2\xbbobermuster\xc5\xa1ilar\xc2\xab\xc2\xa0in zapisoval imena nemirnih u\xc4\x8dencev na tablo, kar jim je prineslo\xc2\xa0\xc2\xbb\xc5\xa1taberl\xc2\xab\xc2\xa0ali kle\xc4\x8danje. Jakob je imel spo\xc5\xa1tovanje pri vseh, tudi pri deklicah, ker je njegova beseda veljala pri u\xc4\x8ditelju ve\xc4\x8d od vseh drugih skupaj. U\xc4\x8ditelj je ob koncu \xc5\xa1olskega leta v zlate in \xc4\x8drne bukve zapisoval imena u\xc4\x8dencev. V zlato so bila zapisana imena pridnih u\xc4\x8dencev, v \xc4\x8drno bukvo pa imena porednih._NEWLINE_V poglavju Za\xc4\x8dne se nem\xc5\xa1\xc4\x8dina avtor nadaljuje popisovanje iz \xc5\xa1olskih klopi. V \xc5\xa1oli so se za\xc4\x8dele priprave za preizkus, zato je u\xc4\x8ditelj pridr\xc5\xbeal Jakoba v \xc5\xa1oli in mu povedal, da bo morda on prvi in da se mora za izku\xc5\xa1njo nau\xc4\x8diti kaj posebnega, kar bo znal na pamet povedati, nekaj nem\xc5\xa1kega. Na dan preizkusa so pri\xc5\xa1li u\xc4\x8denci skupaj s star\xc5\xa1i v \xc5\xa1olo. U\xc4\x8ditelj je bil prazni\xc4\x8dno oble\xc4\x8den, pri\xc5\xa1li so dekan, dva posvetna gospoda, ve\xc4\x8d duhovnikov, \xc5\xbeupan in kaplan, ki so spremljali in ocenjevali u\xc4\x8dence. Jakob je preizkus odli\xc4\x8dno prestal in bil zapisan prvi v zlato knjigo, Franica je bila druga. Jakob je s tem dokazal, da ve vse, kar se je lahko nau\xc4\x8dil v njihovi (doma\xc4\x8di farni) \xc5\xa1oli. K njim domov je pri\xc5\xa1el kaplan in vpra\xc5\xa1al o\xc4\x8deta, kaj misli po\xc4\x8deti s sinom. Kaplan mu je predlagal, da naj ga da naprej v \xc5\xa1ole. O\xc4\x8de je upo\xc5\xa1teval kaplanov nasvet, kaplan pa mu je zagotovil vse potrebno. U\xc4\x8ditelj je dal Jakobu \xc5\xa1olsko spri\xc4\x8devalo in mu povedal, da naj se pridno u\xc4\x8di, da bo delal \xc4\x8dast njihovi \xc5\xa1oli. Jakob mu je obljubil, da ga bo ubogal, obljubil mu je tudi, da se bo najprej nau\xc4\x8dil nem\xc5\xa1ko, da se bosta lahko v po\xc4\x8ditnicah pogovarjala. Franica je Jakobu pred odhodom povedala, da bo \xc5\xa1la v \xc5\xa1olo k nunam. Jakob je od\xc5\xa1el v Kamnik v \xc5\xa1olo k fran\xc4\x8di\xc5\xa1kanom.'